**דף עבודה – אלוהות מקומית וסינקריטיזם**

**סינקריטיזם – איחוד, מיזוג, של שתי אמונות דתיות שונות זו מזו.**

**הוא יכול לבוא לידי ביטוי בשתי דרכים:**

1. **באמצעות עבודה של אל אחד בנוסף לעבודת אל אחר.**
2. **באמצעות שילוב של אביזרים ומנהגי פולחן של דת אחת בתוך העבודה הדתית של דת אחרת.**

**שתי הדרכים שבהן יכול הסינקריטיזם לבוא לידי ביטוי אסורות לפי התורה.**

**בשונה מעמי האזור שרבים מהם שילבו סגידה לאלים רבים וצורות פולחן שונות, עם ישראל התנ"כי הוא מייסד המונותאיזם (מונוס = אחד, תאוס= אלוהות) ומאמין בקיומו של אל אחד בלבד שרק אותו הוא עובד.**

* **שאלות הבנה והתמצאות בפסוקים כד-לד:**
1. מהי הבעיה של העמים הזרים שהועברו לארץ?
2. מי פותר בעבורם בעיה זו וכיצד?
3. קראו פסוקים ל-לא. בפסוקים אלו יש רשימה. מהי רשימה זו ועל מה היא מעידה?
* **שאלות קשר טקסט-מושג:**
1. עיינו בהסבר המושג לעיל. כיצד הוא קשור לקטע?
2. צטטו פסוק או ביטוי המעיד על קיומו של המושג שקיבלתם בפסוקים שלפניכם.
3. במה שונה ההתנהלות והאמונה של העמים הזרים כפי שהיא באה לידי ביטוי בפסוקים מהתפיסה התנ"כית של אלוהים?

**אלוהות מקומית – תפיסה שרווחה במזרח התיכון הקדום ובעולם הקדום בכלל, ולפיה לכל אל יש תחום אחריות גיאוגרפית שלו, כלומר שטח מסוים יהיה באחריותו של אל מסוים. אפשר לראות ערים ש"השתייכו" לאל מסוים והיו בתחום אחריותו והשגחתו (אחת הדוגמאות המפורסמות ביותר היא דווקא לא מהמזרח התיכון – העיר אתונה ביוון נקראת על שם האלה אתנה, המגנה של העיר).**

**לפי גישה זו אנשי מקום מסוים היו עובדים את האל שהמקום נחשב לשטח אחריותו, ואם העבירו את מקום מגוריהם למקום הנמצא תחת השגחתו של אל אחר, חובה הייתה עליהם לכבדו.**

**אלוהים התנ"כי, בשונה מגישה זו, הוא אל אוניברסלי שתחום השגחתו אינו מוגבל לשטח מסוים. העולם כולו מצוי בתחום אחריותו. הוא האל היחיד ולכן אינו חולק את העולם עם שום אל אחר.**

* **שאלות הבנה והתמצאות בפסוקים כד-לד:**
1. מהי הבעיה של העמים הזרים שהועברו לארץ?
2. מי פותר בעבורם בעיה זו וכיצד?
3. קראו את פסוקים ל-לא. בפסוקים אלו יש רשימה. מהי רשימה זו ועל מה היא מעידה?
* **שאלות קשר טקסט-מושג:**
1. עיינו בהסברו של המושג לעיל. כיצד הוא קשור לקטע?
2. צטטו פסוק או ביטוי המעיד על קיומו של המושג שקיבלתם בפסוקים.
3. במה שונה ההתנהלות והאמונה של העמים הזרים כפי שהיא באה לידי ביטוי בפסוקים מהתפיסה התנ"כית של אלוהים?